Med intradagskreditt får du en økt handelsramme på kontoen din. Handelsrammen økes med et beløp som tilsvarer kontoens verdi (egenkapital). Den ekstra handelsrammen er begrenet til ubenyttet kredittgrense, men maksimalt 3 millioner kroner. Du kan se din egenkapital under kontooversikten og under belåningsoversikt kan du se intradagskreditten og tilgjengelig beløp for handel i løpet av dagen. Du kan kun benytte deg av intradagskreditt én dag av gangen. Før børsen stenger skal eventuell negativ saldo på kontoen din dekkes. Det kan du gjøre ved å overføre penger eller selge verdipapir. Husk at innskudd må være på kontoen samme bankdag. Dekker du ikke inn benyttet intradagskreditt kan du bli trukket i tilgjengelig kredittgrense eller bli overbelånt. Blir du overbelånt, må du umiddelbart dekke overbelåningen. Gjør du ikke dette risikerer du blant annet tvangssalg av verdipapirene dine. Dette kan føre til tap, som kan overstige størrelsen på det opprinnelige lånebeløpet. Dekker du ikke inn negativ saldo samme bankdag, og blir overbelånt og overskrider kredittgrensen, vil intradagskreditten avsluttes. Intradagskreditt er kun egnet for intradagshandel.